Source: https://www.iz.sk/sk/miesto-pre-kazde-dieta
Timestamp: 2020-02-21 15:47:37+00:00
Document Index: 12023245

Matched Legal Cases: ['§28', '§ 6', '§ 6', '§ 8', '§ 8', '§ 3']

Miesto pre každé dieťa - Inštitút zamestnanosti
www.iz.sk/sk : Projekty : Školstvo a trh práce : Miesto pre každé dieťa :
podporte pripomienku na changenete
Materské školy nie sú dostupné pre veľkú časť detí na Slovensku. Dôsledky sú pre spoločnosť zlé: od nemožnosti rodičov pracovne sa uplatniť až po horšie sociálne zručnosti detí, ktoré sa prejavia na základnej škole. Tento problém si všíma aj programové vyhlásenie vlády SR na roky 2016 až 2020, ktoré hovorí: „[vláda] vytvorí postupne podmienky na to, aby sa Slovenská republika priblížila čo najviac k 100 % zaškolenosti detí v materských školách od štyroch rokov veku“ ako i „[vláda] podporí rozšírenie dostupnosti predškolského vzdelávania“.
V súčasnosti používané nástroja na dosiahnutie tohto cieľa nie sú systémové. Nárazové dotovanie detských kútikov jednak nerieši dlhodobú a plošnú nedostupnosť materských škôl a je určené na detské kútiky, v ktorých absentuje výchovno-vzdelávací prvok v zmysle §28 školského zákona.
Preto predkladáme hromadnú pripomienku, ktorá čiastočne prispeje k splneniu cieľov kladených v programovom vyhlásení vlády SR tak, aby naozaj každé dieťa od štyroch rokov veku malo naozaj svoje miesto v materskej škole.
Hromadná pripomienka verejnosti k zákonu č. 597/2003 Z. z. o financovaní základných škôl, stredných škôl a školských zariadení (Číslo legislatívneho procesu: LP/2016/954).
1: v novelizácii v bode 2. sa slovné spojenie „majú jeden rok pred plnením povinnej školskej dochádzky“ mení na „majú najviac dva roky pred plnením povinnej školskej dochádzky“.
zdôvodnenie: tento odsek definuje príspevok zo strany štátu na financovanie detí v materských školách. Žiadame znížiť vekovú hranicu z 5 rokov na 4 roky a zosúladiť tak legislatívu s programovým vyhlásením vlády SR.
2: v zákone 597/2003 sa § 6b, odsek (2) mení nasledovne: „(2) Príspevok na výchovu a vzdelávanie pre materskú školu je vo výške 2,5 násobku sumy životného minima pre jedno nezaopatrené dieťa za každý mesiac pobytu dieťaťa v materskej škole.“
zdôvodnenie: uvádzaná suma zreálňuje náklady materských škôl na jedno dieťa. V súčasnosti je príspevok okolo 14 € na mesiac, ktorý naozaj nemožno považovať za dostačujúci na to, aby reálne pokrylo starostlivosť o deti.
3: ruší sa § 6b (5), § 8b (1) a) 7. a 8., § 8b (1) c) 9. zákona
zdôvodnenie: rozpočtovanie prostriedkov na jednotlivé aktivity je zbytočne byrokraticky náročné a hlavne zbytočné.
4: v Zákone č. 245/2008 Z. z. o výchove a vzdelávaní sa § 3 písmeno a) mení z „bezplatnosti vzdelania v materských školách jeden rok pred plnením povinnej školskej dochádzky“ na „bezplatnosti vzdelania v materských školách dva roky pred plnením povinnej školskej dochádzky“
zdôvodnenie: ak má vláda SR ambíciu dosiahnuť 100 % zaškolenosť detí v materských školách od štyroch rokov veku, je nevyhnutné, aby toto vzdelávanie bolo bezplatné.
5: v nariadení vlády č. 668/2004 Z. z. prílohe číslo 3. v tabuľke 1. Hodnoty koeficientov – riadok s indexom j číslo 3 subjekt textu zmeniť na „dieťa materskej školy vo veku do dvoch rokov pred povinnou školskou dochádzkou“
zdôvodnenie: táto zmena odstraňuje vzniknutú duplicitnosť financovania materských škôl pre deti od 4 rokov.
Pripomienku môžete podporiť na:
Čo sme robili v minulosti:
20.02.2017 (link) : Tlačová správa z tlačovej konferencie k dostupnosti škôlok a k plneniu programového vyhlásenia vlády, ktorá sa uskutoční v pondelok 20.2.2017 od 14h v priestoroch Inštitútu zamestnanosti . . .
16.02.2017 (link) : Pozývame Vás na tlačovú konferenciu k dostupnosti škôlok a k plneniu programového vyhlásenia vlády, ktorá sa uskutoční v pondelok 20.2.2017 od 14h v priestoroch Inštitútu zamestnanosti . . .
10.02.2017 (link) : Vyhodnotenie iniciatívy z novembra 2016, aby každé dieťa malo miesto v škôlke. v skratke: neboli sme úspešní, ale budeme žiadať opäť . . .
10.02.2017 (link) : Podporte hromadnú pripomienku aby naozaj každé dieťa od styroch rokov malo miesto v materskej škole . . .
https://www.iz.sk/sk/miesto-pre-kazde-dieta
zakon 5 pripomienky k novele august 2007 (pdf) .odt doc, Duálne vzdelávanie .odt docx, Potreby trhu práce a učebné odbory stredných odborných škôl .odt doc, Od vzdelávania k zamestnanosti: Elokované pracoviská stredných odborných škôl v blízkosti marginalizovaných rómskych komunít .odt doc, Nezamestnaní mladí ktorí sa nezvdelávajú, Geografická dostupnosť stredného vzdelávania pre obyvateľov z marginalizovaných rómskych komunít .odt doc, Uplatnenie absolventov vybraného učebného odboru na trhu práce – praktická žena je nepraktická .odt doc, Učebné odbory súkromných elokovaných pracovísk stredných odborných škôl a prepojenie na trh práce .odt doc, Zuzana Havírová: prepojenie medzi vzdelávaním a trhom práce, Viliam Páleník: Vývoj počtu študentov a absolventov vysokých škôl na Slovensku v odboroch všeobecné a zubné lekárstvo .odp ppt
Náhodný región: Nemecko, Dolné Sasko, Weser-Ems, Vechta
krátka url: http://iz.sk/Svir